Periferija (Graikija)

Periferija () – aukščiausio hierarchinio lygio dabartinės Graikijos administracinis vienetas, regionas. Šiuo metu Graikijoje yra 13 periferijų (9 žemyne ir 4 salose), kuriose yra 54 nomai.

Tradiciškai, o iki 1987 m. ir oficialiai Graikiją sudarė 10 Graikijos geografinių regionų. Šie regionų pavadinimai iki šiol naudojami populiarioje literatūroje, kasdieninėje kalboje. Ankstesnieji regionai nėra tapatūs dabartinėms periferijoms, nes jų teritorijos nesutampa. Pvz., naujoji Peloponeso periferija neapima visos teritorija, kuri anksčiau vadinosi Peloponeso regionas, nes dalis buvusio Peloponeso regiono dabar yra Vakarų Graikijos periferijos dalis.

Prie Centrinės Makedonijos periferijos yra vienintelis Graikijos autonominis regionas šventasis Atono kalnas ( 'šventasis kalnas'). Tai stačiatikių vienuolių valstybė, priklausanti Graikijai. Atono kalnas yra rytiniame Chalkidikės pusiasalio piršte, kyšančiame į Egėjo jūrą.